Har gal ovoz berish kabinasida nomzod saylamoqchi bo'lganimda,
hayolimga davlat vakolatlarini cheklash kerakligiga yana bir sabab keladi.
Saylov kuni tanlash uchun nomzodlar soni ko'p bo'lmaydi —
demokrat, respublikachi,
bugun, balki «Choy partiyasi» nomzodi
yoki boshqa uchinchi yohud to'rtinchi partiya nomzodi
bo'lishi mumkin, xolos.
Agar oziq-ovqat mahsulotlarini ham shu tarzda xarid qilsangizchi?
Siz ikki, ehtimol uch savatchalardan birini tanlashingiz kerak.
Savatchalarning har biri kimdir tanlagan oziq-ovqatlar bilan to'ldirilgan.
Men A aravachaga qarayman — yaxshi, menga ananas yoqadi,
men uni sotib olmoqchi edim, lekin menga bir rulon qog'oz salfetka
juda kerak va bu savatchada u yo'q.
B savatchada bir rulon qog'oz salfetka bor-u, lekin
ananas yo'q va unda pushti rang oyoq tukini olish uchun krem bor.
Menga u kerak emas.
C savatcha homiladorlik testi
va menga umuman keraksiz har xil qimmat
narsalar bilan to'ldirilgan.
Tanlash uchun atigi uchta variant.
Bu xuddi saylovda ovoz berishga o'xshaydi.
Ovoz berish kabinasida biz faqat oldindan to'ldirilgan savatchalardan —
saylov byulletenidagi nomzodlardan birini tanlashimiz mumkin.
Eng yomoni, qaysi savatchani tanlashimdan qat'iy nazar,
men ko'pchilik tanlagan savatchadagi
bor narsalarni sotib olib, eyishim kerak bo'ladi.
Menga C savatchaning keragi yo'q,
ammo agar ko'pchilik uni tanlasa,
unda hammamizning nomzodimiz shu bo'ladi.
Bu davlatning siyosiy hayotdagi rolini
qisqartirish uchun yana bir sababdir.
Shaxsiy hayotda bizda tanlash imkoniyatlari ko'proq.